gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
રોકાણકારોમાં ટ્રિગર વિનાના બજાર માટે ફિકર : હવે નવા વર્ષ પર નજર
You need an iframes capable browser to view this content.
બજાર પાસે દિશા બનાવવા માટે કોઈ ટ્રિગર નથી જેને લીધે ઇન્વેસ્ટરોમાં અત્યારે મહદંશે મૂંઝવણો પ્રવર્તી રહી છે. બજાર જેમ દિશાહીન છે એમ રોકાણકારો પણ દિશાહીન સ્થિતિમાં જણાય છે. આ સંજોગોમાં શું જોવું અને શું કરવું એ સમજીએ
શૅરબજારની સાદી વાત - જયેશ ચિતલિયા
આપણે ગયા સોમવારે જે વાત કરી હતી એને સમર્થન મળી રહ્યું છે. ભારતીય અર્થતંત્ર વિકસી રહ્યું છે અને એમાં સુધારો થાય એવાં પગલાં આવી રહ્યાં છે (તાજેતરના ડીમૉનેટાઇઝેશનને પગલે સર્જા‍યેલી સ્થિતિને બાદ કરતાં), જેને પરિણામે એ એક ઉજ્જ્વળ દિશા તરફ જઈ રહ્યું હોવાનું નોંધાઈ રહ્યું છે. લોકોમાં આ માટેનો વિશ્વાસ પણ વધી રહ્યો છે, પરંતુ બજાર માટે હજી ચોક્કસ કારણોસર શંકા છે જે સહજ છે. ભારતીય ઇકૉનૉમીનું કદ તાજેતરમાં બ્રિટનની ઇકૉનૉમી કરતાં વધી ગયું હોવાનું જાહેર થયું છે. જે દેશે ભારત પર વર્ષો સુધી રાજ કર્યું એ દેશ આજે ઇકૉનૉમીમાં ભારત કરતાં પાછળ રહી ગયો છે. બ્રિટનથી આગળ નીકળી જઈને ભારતની ઇકૉનૉમીનું કદ ૨.૩૦ ટ્રિલ્યન અમેરિકન ડૉલરનું થઈ ગયું છે. એ સાથે હવે વિશ્વમાં ભારત પાંચમા ક્રમનું સૌથી વિશાળ અર્થતંત્ર બની ગયું છે. આગલા ચાર ક્રમે અમેરિકા, ચીન, જપાન અને જર્મની છે. આમ ભારત આર્થિક ક્ષેત્રે વિકાસ કરી નવી ઊંચાઈ હાંસલ કરી રહ્યું છે એનો આ પુરાવો છે.
ડીમૉનેટાઇઝેશનની અત્યારની ઘટનામાં ઘણુંબધું અસ્તવ્યસ્ત થઈ ગયું છે જેને સરખું થતાં હજી મિનિમમ ત્રણથી છ મહિના લાગી શકે છે, પરંતુ આ સરખું થયા બાદ અર્થતંત્ર નવો વેગ પકડશે એવી આશા રાખવી અસ્થાને નથી. દરમ્યાન તાતા ગ્રુપમાંથી સાયરસ મિસ્ત્રીએ છૂટા થઈ જવાનો અભિગમ અપનાવતાં એકંદરે શાંતિ થઈ છે. જોકે હવે પછી તેઓ અદાલતમાં મામલો ચલાવશે એવું કહ્યું છે છતાં અત્યારની અનિશ્ચિતતા ટળી જતાં તાતાની કંપનીઓને સ્થિરતા પ્રાપ્ત થશે એવું બજારનો વર્ગ માને છે. અલબત્ત, આ વિષયમાં અત્યારે તો ભિન્ન મત વ્યક્ત થાય છે જેને કારણે તાતા ગ્રુપની કંપનીઓ સામે સવાલો વધી રહ્યા છે.
વર્તમાન પીડાના મલમ બજેટમાં લવાશે
ડીમૉનેટાઇઝેશનની પીડાને ડામવા વડા પ્રધાન જાન્યુઆરીના પ્રથમ સપ્તાહમાં મલમરૂપી ઘણાં પગલાંની જાહેરાત કરે એવી અપેક્ષા છે. ખાસ કરીને બજેટના સંકેતો આપીને વડા પ્રધાન રાહતની દિશામાં નક્કર કદમ ભરશે એવું કહેવાય છે. એમાં ખાસ કરીને કરરાહતો મુખ્ય હશે; જ્યારે ગરીબ-ગ્રામ્ય વર્ગ, યુવા વર્ગ તેમ જ ઇન્ફ્રાસ્ટ્રક્ચર માટેની રાહતો વિશેષ હશે. જોકે અત્યારે બજાર ઘટવાનું કારણ ડીમૉનેટાઇઝેશનમાં સતત ચાલી રહેલા ગૂંચવાડા અને એને પગલે લોકોમાં વધતી મૂંઝવણ, અનિશ્ચિતતા, પ્રવાહિતાનો અભાવ વગેરે નકારાત્મક અસર ઊભી કરી રહ્યાં છે. બજાર માટે હવે આગામી બજેટ જ સૌથી મોટું ટ્રિગર બને એમ છે. ત્યાં સુધી બજાર વધવા કરતાં ઘટવાની શક્યતા વધુ છે જે લાંબા ગાળામાં વિશ્વાસ કરતા વર્ગ માટે ખરીદીની તક બની રહેશે. જોકે યાદ રહે કે બજાર એકસાથે તૂટી જશે નહીં, બલ્કે સમયાંતરે ઘટતું રહે એવું બની શકે જેથી દરેક મોટા ઘટાડાને જ અવસર બનાવવો સલાહભર્યું રહેશે. બાકી હજી ઘટશે-હજી ઘટશેની રાહ જોયા કરીને ખરીદવાનું ટાળવું નહીં.
ઘટાડાનું એક કારણ અમેરિકા પણ
શૅરબજારના ઘટાડાનું એક કારણ અમેરિકામાં થયેલા વ્યાજદરના વધારાનું પણ છે. ત્યાં ઇક્વિટી અને બૉન્ડ્સ જોરમાં ચાલી રહ્યાં છે જેને પરિણામે નોંધપાત્ર ગ્લોબલ ફન્ડ ભારતમાંથી ખેંચાઈને અમેરિકાની માર્કેટમાં શિફ્ટ થઈ રહ્યું છે. અમેરિકન ઇકૉનૉમી સુધારાતરફી આગળ વધી રહી હોવાથી નવા વર્ષે પણ ફરી વ્યાજદરનો વધારો આવવાની જાહેરાત થઈ હતી, જ્યારે ભારતીય રિઝવર્‍ બૅન્ક અહીં વ્યાજદર ઘટાડવાની ફેવરમાં નિર્ણય લેશે એવા નિર્દેશ છે.
વર્ષ પછી ત્યાંના ત્યાં
અહીં એક રસપ્રદ વાત નોંધવી જોઈએ કે ગયા ડિસેમ્બરમાં એટલે કે ૨૦૧૫ની ૩૦ ડિસેમ્બરના અંતે સેન્સેકસ ૨૫,૯૬૦ બંધ રહ્યો હતો જે અત્યારે ૨૦૧૬ના સમાન સમયમાં પણ એની આસપાસ જ છે અર્થાત્ આખા વર્ષની વધઘટ બાદ હતા ત્યાં ને ત્યાં. આ સાથે ૮ નવેમ્બરે ડીમૉનેટાઇઝેશનની જાહેરાત થઈ એ દિવસે સેન્સેકસ ૨૭,૫૯૦ હતો જે અત્યારે ૨૬,૦૦૦ આસપાસ છે. જોકે તાજેતરમાં નિફ્ટી હજી દસ ટકા સુધી નીચે જઈ શકવાના વરતારા વ્યક્ત થયા છે જેણે રોકાણકાર વર્ગમાં ચિંતા વધારી છે. અનેક રોકાણકારોએ તેમના રોકાણ-નિર્ણય આને લીધે હોલ્ડ પર મૂકી દીધા હોવાની ચર્ચા છે.
મ્યુચ્યુઅલ ફન્ડનો વધતો રોકાણપ્રવાહ
આ સંજોગોમાં એક ડેવલપમેન્ટ સૌથી મહત્વનું એ જોવામાં આવી રહ્યું છે કે મ્યુચ્યુઅલ ફન્ડ્સમાં રોકાણપ્રવાહ સતત વધી રહ્યો છે. ખાસ કરીને ઇક્વિટી સ્કીમ્સમાં રોકાણ વધી રહ્યું છે જે સારાં ફન્ડામેન્ટલ્સવાળા ઇક્વિટી શૅરોની ડિમાન્ડ વધારશે અને એમના ભાવોને વેગ આપશે એવું ચોક્કસ માની શકાય. અર્થાત્ મ્યુચ્યુઅલ ફન્ડના માર્ગે રોકાણકારો સક્રિય બને એ પણ સમયની ડિમાન્ડ છે. આ માટે રોકાણકારોએ વર્તમાન સમયની ગૂંચવણો અથવા અનિશ્ચિતતાની સ્થિતિની ઉપેક્ષા કરવી પડશે, કારણ કે અત્યારે ડીમૉનેટાઇઝેશનમાં લોકોનાં દિમાગ ચાલવાનાં બંધ થઈ ગયાં છે અથવા અટવાઈ ગયાં છે.
બજાર સતત સાત ટ્રેડિંગ-સત્રમાં ઘટતું રહીને શુક્રવારે સાધારણ પ્લસ બંધ રહ્યું હતું. બજારનો અમુક વર્ગ માને છે કે હવે પછી બજાર બાઉન્સબૅક થશે, જ્યારે કેટલોક વર્ગ બજાર હજી નીચે જવાની શક્યતા જોઈ રહ્યો છે. આ સંજોગોમાં મધ્યમ માર્ગ તરીકે વેઇટ ઍન્ડ વૉચ કરાઈ રહ્યું છે. જોકે વાસ્તવમાં સ્માર્ટ રોકાણકારો અત્યારે બજારને ખરીદીની તક માનીને દરેક ઘટાડે સારા સ્ટૉક્સ લેવાની નીતિ અપનાવે છે યા ઇન્ડેકસ એક્સચેન્જ ટ્રેડેડ ફન્ડમાં રોકાણ કરે છે, જ્યારે જોખમથી સાવ જ દૂર રહેવા માગતા રોકાણકારો અત્યારે મ્યુચ્યુઅલ ફન્ડ તરફ વધુ વળી રહ્યા છે. આ જ કારણસર મ્યુચ્યુઅલ ફન્ડમાં રોકાણપ્રવાહ વધી રહ્યો છે.
બજાર વિશેના આ ભ્રમમાં રહેશો નહીં
વર્તમાન સંજોગોમાં બજાર ઝડપથી વધે એવી કોઈ શક્યતા નથી જેથી કોઈએ પણ બજાર બાઉન્સબૅક થઈને સતત ઉછાળા મારતું રહેશે એવા ભ્રમમાં રહેવું નહી, જ્યારે બજાર સાવ અને સતત તૂટતું જશે એવી નિરાશામાં પણ રહેવું નહીં. બજારની ચાલ બન્નેતરફી છે, પરંતુ ધીમી છે. કડાકા નથી તેમ જ ઉછાળા પણ નથી. ભારતીય બજાર હાલ ગ્લોબલ માર્કેટને જોઈ રહ્યું છે, જ્યારે હવેનું સપ્તાહ નાતાલ વેકેશનનું રહેવાનું હોવાથી બજારમાં કોઈ મોટી વધઘટની આશા રાખવી નહીં. ઇન શૉર્ટ, આ સમય શાંતિથી બજારનું નિરીક્ષણ કરવાનો છે તેમ જ સારી સ્ક્રિપ્સ શોધવાનો છે. હવે પછીનું સૌથી મોટું અને મહત્વનું ટ્રિગર બજેટ રહેશે જેના વિશે હવે પછી ચર્ચા કરીશું.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.